laion/Wikipedia-Exotic huggingface dataset:
גילדת האוניברסיטאות האירופאיות עתירות המחקר

גילדת האוניברסיטאות האירופאיות עתירות המחקר (באנגלית: The Guild of European Research-Intensive Universities, בקיצור: The Guild) היא רשת אוניברסיטאית, שנוסדה בשנת 2016 הכוללת עשרים ואחת אוניברסיטאות עתירות מחקר באירופה משש עשרה מדינות והיא מוקדשת לשיפור קולם של המוסדות האקדמיים, החוקרים והסטודנטים שלהן. אחת המטרות של הגילדה היא לקדם עמדות משותפות בנושא השכלה גבוהה ומחקר, במיוחד כלפי מוסדות, כדוגמה; הצגת נירות עמדה בשנת 2018 כלפי מימון FP9 במסגרת תוכניות למחקר ופיתוח טכנולוגי (אנ') של האיחוד האירופי/הנציבות האירופית. רשימת חברי הגילדה (נכון לשנת 2022): אוסטריה אוסטריה אוניברסיטת וינה איטליה איטליה אוניברסיטת בולוניה אסטוניה אסטוניה אוניברסיטת טרטו בלגיה בלגיה אוניברסיטת לוון אוניברסיטת גנט בריטניה בריטניה אוניברסיטת גלאזגו קינגס קולג' לונדון אוניברסיטת ווריק גרמניה גרמניה אוניברסיטת טיבינגן אוניברסיטת גטינגן דנמרק דנמרק אוניברסיטת אורהוס הולנד הולנד אוניברסיטת חרונינגן אוניברסיטת רבדוד ניימגן נורווגיה נורווגיה אוניברסיטת אוסלו סלובניה סלובניה אוניברסיטת לובליאנה ספרד ספרד אוניברסיטת פומפאו פברה פולין פולין האוניברסיטה היגלונית צרפת צרפת סורבון רומניה רומניה אוניברסיטת באבש-בויאי (אנ') שוודיה שוודיה אוניברסיטת אופסלה שווייץ שווייץ אוניברסיטת ברן אורורה (רשת אוניברסיטאות) אירופאום קבוצת קוימברה הליגה האירופית לאוניברסיטאות מחקר רשת אוטרכט אתר האינטרנט הרשמי של גילדת האוניברסיטאות האירופאיות עתירות המחקר גילדת האוניברסיטאות האירופאיות עתירות המחקר, ברשת החברתית אקס (טוויטר) גילדת האוניברסיטאות האירופאיות עתירות המחקר, ברשת החברתית LinkedIn גילדת האוניברסיטאות האירופאיות עתירות המחקר, סרטונים בערוץ היוטיוב אתר האינטרנט הרשמי של הגילדה (באנגלית) אתר הגילדה בטוויטר (באנגלית) The Guild, About. Tania Rabesandratana, European research universities form a new lobby organization—but did they need it?, sciencemag.org, Retrieved Jun. 3, 2016. Ellie Bothwell, New European university group unveiled, timeshighereducation.com, Retrieved June 1, 2016. Policy paper, Guild of research universities drafts list of ‘moonshot’ missions for FP9, Horizon Europe, sciencebusiness.net, Retrieved 6 December 2018.. The Guild, Members.
יחסי בלארוס–שווייץ

יחסי בלארוס–שווייץ הם יחסי החוץ בין בלארוס לבין שווייץ. הפרוטוקול על הקמת יחסים דיפלומטיים בין הרפובליקה של בלארוס והקונפדרציה השווייצרית נחתם ב-10 בפברואר 1992. ב-1 ביולי 2007, נפתחה שגרירות שווייץ במינסק, והפתיחה הרשמית שלה התקיימה ב-11 בפברואר 2008. ב-17 במרץ 2010, נפתחה קונסוליית הכבוד של הרפובליקה של בלארוס בציריך. בפברואר 2010, נשיא הרפובליקה של בלארוס, אלכסנדר לוקשנקו, הגיע לביקור עבודה לשווייץ, וב-25 בפברואר 2010 נערכה בקייב פגישה עם שר החוץ של שווייץ. הוקמה ועדה משותפת בלארוסית-שווייצרית עבור סחר ושיתוף פעולה כלכלי. במסגרת הקשרים האזוריים הבילטרליים קיים שיתוף פעולה פעיל בין המדינות. העיר איטיגן והעיר דוברוש באזור הומל, והערים גלרוס וקוברין הם ערים תאומות. בשנת 2016, מחזור המסחר בין שתי המדינות ירד ב-33% ל-155.9 מיליון דולר. היבוא אל בלארוס ירד ב-28% ל-150.5 מיליון דולר, אשר הוריד את הגירעון של בלארוס עם שווייץ על סחורות ב-22% ל-145 מיליון דולר. בלארוס מספקת מכונות תעשייתיות, מכונות ומכשירים, תרופות וכימיקלים. היצוא בינתיים הסתכם ב-105 מיליון דולר בשווייץ, אשר יצר עודף בסחר שלהם עם בלארוס. שווייץ מספקת שירותים בתחום התחבורה, כגון כבישים ומסילות ברזל, כמו גם שירותי מחשוב. בשנת 2016 שווייץ השקיעה 38.7 מיליון דולר בבלארוס. בלארוס מחזיקה בשווייץ שגרירות בברן וקונסוליה כללית בציריך. מאידך, שווייץ מחזיקה בבלארוס שגרירות במינסק בלבד. שיתוף פעולה כלכלי באתר שגרירות שווייץ בבלארוס אתר על יחסי מדינות
קרחון באלצ'ן

קרחון באלצ'ן (באנגלית: Balchen Glacier) הוא קרחון מבוקע בארץ מרי בירד, שבאנטארקטיקה. הקרחון זורם לכיוון מערב, בין הרי פיליפס והרי פוסדיק, ונשפך אל מפרץ בלוק. הקרחון התגלה ב-5 בדצמבר 1929, על ידי משלחת המחקר של ריצ'רד בירד. בירד קרא לקרחון על שמו של ברנט באלצ'ן (Bernt Balchen), הטייס הראשי של המשלחת. • United States. Defense Mapping Agency. Hydrographic Center, Sailing Directions for Antarctica: Includes Islands South of Latitude 60°, P 262 קרחון באלצ'ן באתר הסקר הגאולוגי של ארצות הברית קרחון באלצ'ן באתר הגאזט האנטארקטי המשווה SCAR של ממשלת אוסטרליה מפת אזור קרחון באלצ'ן מפה גאולוגית של אזור קרחון באלצ'ן גאזט השמות האנטארקטיים הרשמי של ארצות הברית מידע גאוגרפי והיסטורי
הרי פיליפס

הרי פיליפס (באנגלית: Phillips Mountains) המכונים לעיתים גם הרי אלבאנוס פיליפס הם רכס הרים ברכסי פורד, בארץ מרי בירד, שבאנטארקטיקה. רכס ההרים נמצא מצידו הצפוני של קרחון באלצ'ן ושל מפרץ בלוק. ההרים התגלו ב־5 בדצמבר 1929 על ידי ריצ'רד בירד, במסגרת משלחת בירד לחקר אנטארקטיקה. בירד נתן לרכסים את שמם. בירד קרא להרים על שמו של אלבאנוס פיליפס, האב (Albanus Phillips) תעשיין מקיימברידג' שבמדינת מרילנד שבארצות הברית, שסייע במימון המשלחת. • Donna Whitney, Christian Teyssier, Christine S. Siddoway, Gneiss Domes in Orogeny, P 271 • Bruce Luyendy, Stan Cisowski, Christine Smith, Steve Richard, David Kimbrough, Paleomagnetic study of the northern Ford Ranges, western Marie Byrd Land, West Antarctica: Motion between West and East Antarctica, https://doi.org/10.1029/95TC02524 • S. M. Richard, C. H. Smith, D. L. Kimbrough, Paul G Fitzgerald, B. P. Luyendyk, M. O. McWilliams, Cooling history of the northern Ford Ranges, Marie Byrd Land, West Anarctica, Tectonics, 13(4), 837-857. • Antarctic Journal of the United States, Volume 26, P 37 - 38 הרי פיליפס באתר הסקר הגאולוגי של ארצות הברית הרי פיליפס באתר הגאזט האנטארקטי של ממשלת אוסטרליה הרי פיליפס באתר הגאזט האנטארקטי המשווה SCAR של ממשלת אוסטרליה תצלום לוויין של אזור הרי פיליפס מחשבון מרחקים - המרחק מהרי פיליפס לאתרים אחרים באזור מזג אוויר עדכני נוכחי עבור הרי פיליפס תחזית מזג אוויר עדכנית ארוכת טווח עבור הרי פיליפס נתוני מזג אוויר היסטוריים עבור הרי פיליפס גאזט השמות האנטארקטיים הרשמי של ארצות הברית מידע גאוגרפי והיסטורי
תאוסודון

תאוסודון (שם מדעי: Theosodon) הוא סוג של יונק פרהיסטורי גדול בן לסדרת הליטופטרנה, אשר חי באמריקה הדרומית במהלך תקופת המיוקן בטווח זמן שלפני 17.5 עד 11.8 מיליון שנה מזמננו. סוג זה הכיל מספר מינים שחלקם נתונים במחלוקת גדולה. רק שבעה עד עשרה מינים מקובלים על החוקרים וב-2014 הפרידו כמה מהמינים לסוגים אחרים כמו Paraunauchenia וב-2018 הוסיפו לסוג את המין Theosodon arozquetai. הוא נודע ממאובנים שהתגלו במאה ה-19 משרידים בתצורות סנטה קרוז (אנ') שבפטגוניה, ארגנטינה. סוג זה הוגדר בשנת 1887 בידי החוקר פלורנטינו אמגינו (אנ'). משמעות שמו המדעית מיוונית הוא: "שן האל", כשלא ברור מה הסיבה להענקת שם זה. המאובנים של התאוסודון התגלו בארגנטינה, בוליביה, צ'ילה, קולומביה ופרו. התאוסודון היה פרסתן דרום אמריקאי שדמה במראהו ללמה או לגואנקו אך היה רחוק מהם מאוד. הוא היה קרובה של המקרוקניה בעלת החדק המוזר ואין למינים אלה אף יונק חי קרוב. האורך המוערך של היונק הגיע ל-2 מטרים ומשקלו הגיע ל-130 ק"ג בממוצע. הוא היה בעל צוואר ארוך ובעל גולגולת חרוטית בעלת לסתות צרות שהכילו שורות רבות של טוחנות אשר התאימו לרעיית עשב. הרגליים היו ארוכות ובקצותיהם היו 3 אצבעות עוטות פרסות בדומה לרגלי הטפירים והקרנפים. יונק זה היה דומה בצורה שטחית ללמה והיה בעל נחיריים מוגבהים שהזכירו גולגולת ג'ירפים ואולי מבנה זה עזר ליונק לאכול צמחים דו-פסיגיים. הוא חי בגדות היערות ובמישורי המיוקן האמריקאים בעדרים אשר משכו טורפים כמו הפורוסרקוס או הבוריהאינה. איור של נקבת תאוסודון מגוננת על צאצאה מבוריהאינות מדיה וקבצים בנושא תאוסודון בוויקישיתוף תאוסודון, באתר האנציקלופדיה של החיים (באנגלית) תאוסודון, באתר GBIF (באנגלית)
הר ג'ון (אנטארקטיקה)

הר ג'ון (באנגלית: Mount June) הוא הר בהרי פיליפס, ברכסי פורד, בארץ מרי בירד, שבאנטארקטיקה. ההר ממוקם 11 קילומטרים מערבית מהר פייג' ו-13 קילומטרים מערבית מסלעי אדמס. גובהו של ההר 1,090 מטרים מעל פני הים. ההר התגלה בדצמבר 1929, על ידי משלחת המחקר של ריצ'רד בירד. בירד קרא להר על שמו של הרולד אירבינג ג'ון (Harold Irving June), טייס במשלחת המחקר של בירד. • Bruce Luyendy, Stan Cisowski, Christine Smith, Steve Richard, David Kimbrough, Paleomagnetic study of the northern Ford Ranges, western Marie Byrd Land, West Antarctica: Motion between West and East Antarctica, https://doi.org/10.1029/95TC02524 הר ג'ון באתר הסקר הגאולוגי של ארצות הברית הר ג'ון באתר הגאזט האנטארקטי המשווה SCAR של ממשלת אוסטרליה מידע גאוגרפי והיסטורי
יחסי יוון–סלובקיה

יחסי יוון–סלובקיה הם יחסי החוץ בין יוון לסלובקיה. היחסים הדיפלומטיים בין יוון לסלובקיה החלו כאשר סלובקיה קיבלה עצמאות ב-1 בינואר 1993, ואילו ייצוגה של יוון בסלובקיה נמשך מהקמת השגרירות היוונית בברטיסלבה בספטמבר 1996. הצטרפותה של סלובקיה למוסדות אירו-אטלנטיים (האיחוד האירופי ונאט"ו) בשנת 2004 חיזקה עוד יותר את היחסים היוונים-סלובקיים, שמעבר לממד הבילטרלי שלהם, כוללים שיתופי פעולה כשותפי האיחוד האירופי ובעלי ברית של נאט"ו. יחסי חינוך בין המדינות מוסדרים על ידי הסכם 1976 בנושא שיתוף פעולה תרבותי וחינוכי בין יוון לצ'כוסלובקיה. הוסכם כי ההסכם יישאר בתוקף לאחר פירוק צ'כוסלובקיה. בסלובקיה נלמדת השפה היוונית המודרנית בבית הספר לפילוסופיה של אוניברסיטת קומניוס בברטיסלבה, עם כ-70 סטודנטים ו-3 מרצים. 1,400 סטודנטים יוונים מתגוררים בסלובקיה. קיימת קהילה יוונית קטנה בסלובקיה. יש איגוד ידידות לסלובנית-יוונית, שרוב חבריו הם סלובקים. יוון היא יעד התיירות השני הפופולרי ביותר בקרב סלובקים (120,000 מבקרים בשנה). הסכם לשיתוף פעולה בתחום התיירות קיים מאז 1980. יוון מחזיקה בסלובקיה שגרירות בברטיסלבה בלבד. סלובקיה מחזיקה ביוון שגרירות באתונה ו-2 קונסוליות בחאניה וסלוניקי. מדיה וקבצים בנושא יחסי יוון–סלובקיה בוויקישיתוף יחסי יוון-סלובקיה באתר משרד החוץ היווני אתר על יחסי מדינות
הר פייג' (אנטארקטיקה)

הר פייג' (באנגלית: Mount Paige) הוא הר בהרי פיליפס, ברכסי פורד, בארץ מרי בירד, שבאנטארקטיקה. ההר ממוקם 6 קילומטרים מערבית מהר קארבון ו-13 קילומטרים מזרחית מהר ג'ון. גובהו של ההר 672 מטרים מעל פני הים. ההר התגלה משלחת המחקר של ריצ'רד בירד בין השנים 1928–1930. ההר צולם מן האוויר בטיסות שנערכו על ידי משלחת המחקר של בירד ומופה על בסיס תצלומי אוויר אלה. שמו של ההר ניתן לו על ידי הוועדה המייעצת לשמות אנטארקטיים. ההר נקרא על שמו של דייוויד פייג' (David Paige), אמן שהיה חבר במשלחת בירד. הר פייג' באתר הסקר הגאולוגי של ארצות הברית הר פייג' באתר הגאזט האנטארקטי המשווה SCAR של ממשלת אוסטרליה מידע גאוגרפי והיסטורי מידע גאוגרפי על הר ג'ון
מקרוקניים

מקרוקניים (שם מדעי: Macraucheniidae) היא משפחה של יונקים נכחדים מהסדרה הקדומה ליטופטרנה, אשר מיניה התקיימו באמריקה הדרומית של עידן הקנוזואיקון החל מהפלאוקן עד לסוף הפליסטוקן, מלפני 59 מיליון שנה עד ללפני 12,000 שנה מזמננו. בני קבוצה זו היו יונקים גדולים יחסית, והמקרוקניה, לדוגמה, הגיעה למשקל של 1,000 קילוגרם. בצורתם הם דמו לגמליים כמו למות או לגואנקו והם היו בעלי נחיריים רחבים בחלק העליון של ראשם, אשר הזכירו אפים רחבים של איילי קורא או של הסאיגה. הרגליים הארוכות דמו לרגלי קרנפים עם שלוש בהונות בעלות פרסות שהאצבע האמצעית הייתה החזקה שבהן. מינים אלה היו בעלי שיניים חדות אך היו צמחוניים שניזונו מעשב וצמחייה דומה. ככל הנראה הם חיו בעדרים שעזרו להם להתגונן מטורפים כמו בני סדרת הספרסודונטה, העופות הטורפים פורוסרקוסיים ולאחר ההחלפה האמריקאית הגדולה גם טורפים מהצפון כמו הסמילודון, זאב הבלהות והארקטותריום הענק. מדיה וקבצים בנושא מקרוקניים בוויקישיתוף מקרוקניים, באתר NCBI (באנגלית) מקרוקניים, באתר האנציקלופדיה של החיים (באנגלית) מקרוקניים, באתר GBIF (באנגלית)
יחסי יוון–מולדובה

יחסי יוון–מולדובה הם יחסי החוץ בין יוון למולדובה. יוון כוננה יחסים דיפלומטיים עם מולדובה ב-27 במרץ 1992. לשגרירות יוון בקייב הסמכה מקבילה לקישינב, שם יוון מחזיקה קונסוליית כבוד. מולדובה פתחה את שגרירותה באתונה בשנת 2003. קשריה של יוון עם מולדובה מבוססים על קשרים תרבותיים בני מאה שנה בין שני העמים, והם מתאפיינים ברוח של שיתוף פעולה, חברות ואמון הדדי. היחסים הדו צדדיים בין יוון למולדובה הם מצוינים, והם התפתחו ללא הרף מאז הפכה מולדובה למדינה עצמאית בעקבות קריסת ברית המועצות. יוון רוצה לקדם יחסים דו-צדדיים אלו, במיוחד במגזר הכלכלי והסחר. יש עניין רב במולדובה בשפה והתרבות היוונית. הוראה בשפה היוונית מוצעת על ידי שלושה מכונים להשכלה גבוהה במולדובה. כיום, מספר האזרחים ממוצא יווני המתגורר במולדובה נע בין 3,000 ל-4,000 איש, והם באים בעיקר מברית המועצות לשעבר והם ברובם דוברי רוסית. יוון מחזיקה במולדובה קונסוליה בקישינב בלבד. מאידך, מולדובה מחזיקה ביוון שגרירות באתונה. מדיה וקבצים בנושא יחסי יוון–מולדובה בוויקישיתוף יחסי יוון-מולדובה באתר משרד החוץ היווני אתר על יחסי מדינות
הופליטומריקס

הופליטומריקס (שם מדעי: Hoplitomeryx) הוא סוג נכחד של מעלה גירה קדום מקבוצת הפקוריים, שהיה קרוב לאיילים ולאיילי המושק ובעל דמיון מסוים לאנטילוקפרה, אך הוא השתייך למשפחה נפרדת מהם. הוא התקיים באי הקדום גרגנו (אנ'), המצוי כיום בשטחי פוג'ה שבאיטליה. המאובנים שלו הוגדרו ב-1984 בידי ג'וזף ליינדרס (Joseph Leinders) ונכללו בו 6 מינים. ההופליטומריקס דמה מעט לאייל אך הכיל בפיו ניבים בולטות כמו של אייל מושק או של אלקרן הגדות והיה בעל 5 קרניים זקורות דומות לקרני אייל כרמל אך נראה שהיו בעלי בסיס קשיח כמו של צבי או אנטילוקפרה. כמו מרבית המינים הקרובים לו הוא היה מעלה גירה בעל 3 מדורים בקיבתו. הרגליים היו דקות אך בעלות מפרקים חזקים. כמה מהמינים עברו גמדיות איים כמו H. matthei שהגיע למשקל 45 ק"ג המין H. devosi שהיה קטן יותר והגיע למשקל של 20 ק"ג בלבד. עם זאת שאר המינים היו גדולים יותר והגיעו לגובה 105 ס"מ ולמשקל 110 ק"ג, מה שהופך את הסוג לבעל החיים הגדול ביותר באי הקדום, בו היו מספר מינים קטנים שחלקם עברו ענקיות איים למשל הקיפוד הקדום דינוגלריקס, הברווז גרגנורניס וכמה עופות דורסים שהתגדלו. כמה חוקרים רואים דמיון בינו לבין האייל האמיתי קנדיאצרווס (אנ') מהאי היווני קרפאתוס, אך הקשר המורפולוגי ביניהם מסתורי כשיש מספר הבדלים ביניהם בגודל הגפיים ומבנה הלסתות. מדיה וקבצים בנושא הופליטומריקס בוויקישיתוף הופליטומריקס, באתר האנציקלופדיה של החיים (באנגלית) הופליטומריקס, באתר GBIF (באנגלית)
הר ג'ון

האם התכוונתם ל... לעיתים נהגה ג'וֹן (John), ולעיתים ג'וּן (June). אנטארקטיקה הר ג'ון (אנטארקטיקה) – הר ברכסי פורד בארץ מרי בירד, שבאנטארקטיקה ניו זילנד הר ג'ון (ניו זילנד) – הר באי הדרומי של ניו זילנד אוסטרליה הר ג'ון (אוסטרליה הדרומית) – הר במדינת אוסטרליה הדרומית, שבאוסטרליה הר ג'ון (קווינסלנד) – הר במדינת אוסטרליה הדרומית, שבאוסטרליה ארצות הברית הר ג'ון (אורגון) – הר במדינת אורגון, שבארצות הברית
דני זמיר (חוקר)

דני זמיר, פרופסור אמריטוס לגנטיקה באוניברסיטה העברית, חוקר במכון סמית למדעי הצמח והגנטיקה, בפקולטה למדעי החקלאות ברחובות. חתן פרס א.מ.ת לחקלאות לשנת 2015. חתן פרס ישראל בתחום חקר החקלאות לשנת תש"ף. זמיר נולד בירושלים ב-1950 וגדל בתל אביב. בנם של צבי זמיר, לימים אלוף בצה"ל וראש המוסד למודיעין ולתפקידים מיוחדים ורנה לבית סדובסקי. נקרא על שם דני מס, מפקד מחלקת הל"ה שהיה פקודו של אביו. לאחר שרות בצה"ל, למד לתואר ראשון בפקולטה לחקלאות בין השנים 1974–1977. הוא המשיך ללימודי מוסמך באוניברסיטת קליפורניה בדייוויס, וקיבל תואר שני בנושא השבחה גנטית בצמחים. את מחקר הדוקטורט עשה באותו הנושא בהנחיית ריצ'רד ג'ונס. לאחר סיום הדוקטורט בשנת 1982 הצטרף כמרצה לגנטיקה בפקולטה לחקלאות ברחובות. הוא עלה לדרגת פרופסור מן המניין בשנת 1996. תחומי מחקרו של זמיר עוסקים בהשבחת צמחים ובפיתוח כלים עבור טיפוח הגנטי תוך שימוש בעיקר בעגבנייה כצמח מודל, הן למחקרים בסיסיים והן לטיפוח זנים משופרים. בשנת הלימודים תשע"ט (2018–2019) פרש לגמלאות. זמיר נשוי ואב ל-5 ילדים, מתגורר בגדרה. דני זמיר, באתר גוגל סקולר האתר של דני זמיר בפקולטה לחקלאות פרופ' דני זמיר, באתר פרס ישראל פרופ' דני זמיר,זוכה פרס א.מ.ת לשנת 2015 בחקלאות, באתר יוטיוב שירות הידען, ‏חתן פרס ישראל לחקלאות וסביבה: פרופסור דני זמיר מהאוניברסיטה העברית, באתר "הידען", 4 בפברואר 2020 ערך זה הוא קצרמר בנושא ישראלים ובנושא חקלאות. אתם מוזמנים לתרום לוויקיפדיה ולהרחיב אותו.
הר פייג'

האם התכוונתם ל... הר פייג' (אנטארקטיקה) – הר ברכסי פורד בארץ מרי בירד, שבאנטארקטיקה הר פייג' (יוקון) – הר בטריטוריית יוקון, שבקנדה
גיא משפתי

גיא משפתי (נולד ב-21 ביוני 1990) הוא כדורגלן ישראלי המשחק בעמדת הבלם במכבי יבנה. משפתי החל את הקריירה שלו במחלקת הנוער של הפועל ראשון לציון. ב-22 באוגוסט 2008 ערך את הופעת הבכורה שלו בקבוצה הבוגרת, בתיקו 1-1 מול בית"ר שמשון תל אביב במסגרת גביע הטוטו. ב-3 באפריל 2009 הבקיע את שער הבכורה שלו בקבוצה, בניצחון 1–3 נגד בית"ר שמשון תל אביב. עד לסיום העונה רשם עשר הופעות בליגה. בסיום עונת 2010/2011 היה שותף לחזרה של הקבוצה לליגת העל לאחר שמונה שנות היעדרות. בספטמבר 2012 חתם בהפועל פתח תקווה. במדי פתח תקווה שיחק שנתיים והיה שותף לעלייה של לליגת העל בסיום עונת 2013/2014. בקיץ 2014 חתם בהכח עמידר רמת גן ובינואר 2015 עזב להפועל ירושלים. ב-2 ביולי 2015 חתם בהפועל רמת השרון. עונה לאחר מכן שיחק בהפועל באקה אל-גרבייה ומכבי יבנה מליגה א'. ב-5 ביולי 2017 חזר לליגה הלאומית וחתם בהפועל מרמורק. בסיום העונה נשרה מרמורק לליגה א'. ב-19 ביולי 2018 חתם בהפועל חיפה. ב-25 בינואר 2020 הבקיע את שער הבכורה שלו בליגת העל, בתיקו 2–2 מול הפועל רעננה. ב-6 ביוני 2022 חתם במכבי קביליו יפו. ב-29 בינואר 2024 חתם בהפועל ניר רמת השרון.ב-14 באוגוסט 2024 חתם במכבי יבנה. אחיו הוא הכדורגלן רועי משפתי. גיא משפתי, באתר ההתאחדות לכדורגל בישראל גיא משפתי, באתר Transfermarkt גיא משפתי, באתר Soccerway גיא משפתי, באתר FootballDatabase.eu אבישי תורג'מן, ‏גיא משפתי חתם בהפועל פ"ת לארבע שנים, באתר ערוץ הספורט, 6 בספטמבר 2012 אבישי בראל, ‏גל מאיו הצטרף להפועל פ"ת, גיא משפתי ברמה"ש, באתר ONE‏, 2 ביולי 2015 אסי ממן, ‏גיא משפתי חתם במרמורק, חטיב חתם בחדרה, באתר ONE‏, 5 ביולי 2017 חדידה ומשפתי חתמו בהפועל חיפה, באתר רדיו ספורט חיפה, 19 ביולי 2018 יונתן גינזבורג, ‏גיא משפתי חתם במכבי יפו, רכש זר לבני יהודה, באתר ONE‏, 6 ביוני 2022 תומר חבז, ‏משפתי חתם ברמה"ש, קשר אחורי חדש בעפולה, באתר ONE‏, 29 בינואר 2024
אבן ברנשטיין

אבן ברנשטיין (באנגלית: Evan Bernstein; נולד ב-16 באפריל 1960) הוא מתאבק אולימפי לשעבר ישראלי-אמריקני. ברנשטיין נולד בארצות הברית לסטנלי וג'קלין ברנשטיין, והוא יהודי. הוא סיים את לימודיו בתיכון ריצ'רדסון בשנת 1978. לאחר מכן הוא התאבק במסגרת מכללת ריצ'לנד, בדאלאס, טקסס ובאוניברסיטת מינסוטה וסיים את לימודיו בשנת 1984. בשנת 1984 הוא עלה לישראל ושירת בצה"ל. בשנת 1999 עבר עם משפחתו לצפון טקסס, בארצות הברית וכעת הוא מתגורר באלן, טקסס. הוא נשוי לאורה ברנשטיין. ובנו, אופיר ברנשטיין, היה אלוף תיכון בהיאבקות. אופיר ייצג את ארצות הברית במכביות וזכה במדליות וכאזרח ישראלי זכה גם בהישגים נוספים תוך ייצוג ישראל בעולם. לברנשטיין יש בת בשם הדר. גובהו של ברנשטיין כשהתמודד באולימפיאדה היה 193 ס"מ ומשקלו 93 ק"ג. הוא התמודד בהיאבקות במשחקי המכביה בשנת 1981 עבור נבחרת ארצות הברית ובהמכביה השתים-עשרה ב-1985 עבור נבחרת ישראל. באליפויות ההיאבקות העולמיות ב-1985, בנורווגיה, ברנשטיין הגיע למקום ה-8 ובאליפות העולם בהיאבקות ב-1986, בהונגריה, הוא הגיע למקום ה-7. ברנשטיין התחרה עבור ישראל באולימפיאדת סיאול (1988), בגיל 28, בהיאבקות יוונית-רומית גברים, בקטגוריית משקל כבד (90 ק"ג). ברנשטיין ניצח את כמאל איברהים ממצרים בסיבוב הראשון, הפסיד לז'אן פרנסואה קורט מצרפת בסיבוב השני בגלל פסיביות, והפסיד לפרנץ פיטשמן בסיבוב הרביעי בגלל פאסיביות. אבן ברנשטיין, באתר הוועד האולימפי הבין-לאומי אבן ברנשטיין, באתר olympedia.org "Evan Bernstein Bio, Stats, and Results". אורכב מ-המקור ב-2020-04-17. נבדק ב-2020-02-11. "Evan BERNSTEIN - Olympic Wrestling Greco-Roman - Israel". 16 ביוני 2016. {{cite web}}: (עזרה) "Bernstein, Evan; Jews in Sports bio". אורכב מ-המקור ב-2016-10-18. נבדק ב-2016-08-22. "Wrestling in their Dad's Footsteps"; Texas Jewish Post "Wrestling Titles - Richland College". אורכב מ-המקור ב-2016-08-27. נבדק ב-2016-08-23. "University of Minnesota Media Guide" (PDF). "Matmen Finish Second", UMN.edu "Maccabiah Games xviii; Local wrestler, Eden Bernstein goes for the gold in 18th Maccabiah". Texas Jewish Post.
איסוזו גאלה מיו

איסוזו גאלה מיו (ביפנית: いすゞ・ガーラミオ, באנגלית: Isuzu Gala Mio) הוא אוטובוס בינוני מתוצרת יצרן הרכב היפני איסוזו, (באנגלית: Isuzu Motors Ltd, ביפנית: いすゞ自動車株式会社), אשר מיוצר משנת 1999. דגם "KK-LR233E1/J1" (יוצר משנת 1999). דגמי הדור השני מבוססים על דגמי הינו Melpha, מתוצרת יצרנית האוטובוסים היפנית "J-Bus" (אנ'), בשותפות (Joint venture) יצרניות הרכב איסוזו והינו מוטורס. דגם "PB-RR7JJAJ" (יוצר משנת 2004). דגם "BDG-RR7JJBJ" (יוצר משנת 2007). דגם "SDG-RR7JJCJ" (יוצר משנת 2011). "M-I". "M-II". "M-III": סידור מושבים: 41 מושבים ב-9 שורות, 45 מושבים. מנוע אחורי. דלתות: 1. דלת כניסה: באמצעות מדרגה. מערכת היגוי: מימין. "איסוזו גאלה מיו" "איסוזו גאלה מיו" "איסוזו גאלה מיו" "איסוזו גאלה מיו" "איסוזו גאלה מיו" "איסוזו גאלה מיו" "איסוזו גאלה מיו" (צולם בשנת 2009) "איסוזו גאלה מיו" "איסוזו גאלה מיו" (צולם בטוקיו, ברקע "Tokyo Prince Hotel") איסוזו איסוזו ג'ורני K איסוזו קיובק איסוזו סופר קרוזר מדיה וקבצים בנושא איסוזו גאלה מיו בוויקישיתוף ראו "איסוזו גאלה מיו" japanesecartrade.com/make-model/isuzu-9-gala+mio מדגמי חברת איסוזו ranker.com/list/full-list-of-isuzu-models "איסוזו גאלה מיו" (ביפנית) isuzu.co.jp/product/bus/galamio היצרנית "J-Bus" אתר היצרנית jbus.co.jp/company/outline "איסוזו גאלה מיו" בתצורה M-III (ביפנית) isuzu.co.jp/product/bus/galamio/lineup
מרוץ 24 השעות של לה מאן לאופנועים

מרוץ 24 השעות של לה מאן לאופנועים (בצרפתית: 24 Heures Motos) הוא מרוץ סיבולת לאופנועים המתקיים מדי שנה מאז 1978. המרוץ מופק על ידי ארגון ה-ACO (בצרפתית: Automobile Club de l'Ouest – "מועדון הרכב של המערב"), המארגן את מרוץ המכוניות בעל השם הדומה, והוא חלק מאליפות העולם ברכיבת אנדורו. המרוץ מתקיים במסלול "בוגאטי", הקצר יותר מהמסלול במרוצי המכוניות. מרוץ בול ד'אור(אנ') מתקיים מאז שנת 1922. בין השנים 1971–1977 התקיים המרוץ במסלול לה מאן לפני שעבר להתקיים במסלול פול ריקארד. בעקבות המעבר החליט ארגון ה-ACO לייסד במקומו את "מרוץ 24 השעות של לה מאן". הוא נחשב לאחד מארבעת המרוצים ה"קלאסיים" באליפות העולם, לצד הבול ד'אור, מרוץ 24 השעות של לייז' ומרוץ 8 השעות של סוזוקה. בשנת 2001, שלושת מרוצי ה-24 שעות (לה מאן, לייז', בול ד'אור) פרשו מאליפות העולם ויצרו ביחד את תחרות "Master of Endurance". חמש שנים לאחר מכן חזר המרוץ לסבב התחרויות באליפות העולם. מקצה האימונים מתקיים ביום חמישי, בהמשך היום מתקיים מקצה דירוג ראשון (בקבוצות) ואימון לילה. ביום שישי מתקיים מקצה דירוג שני (בקבוצות). המרוץ מוזנק בשבת בשעה 15:00 ומסתיים למחרת באותה השעה. מיד לאחר סיומו מתקיים במקום טקס הענקת פרסים. מדיה וקבצים בנושא מרוץ 24 השעות של לה מאן לאופנועים בוויקישיתוף אתר האינטרנט הרשמי של מרוץ 24 השעות של לה מאן לאופנועים (בצרפתית) אתר האינטרנט הרשמי של מרוץ 24 השעות של לה מאן לאופנועים (בצרפתית ובאנגלית)
גזלוספירה

גזלוספירה (שם מדעי: Gazellospira) הוא סוג נכחד של אנטילופה ממשפחת הפריים, אשר הייתה קרובה למיני הצבאיים המודרניים. היא חיה בתקופת הפליוקן והפליסטוקן באירופה ואסיה שלפני 3.2 עד 1.8 מיליון שנה. המאובנים שלה הוגדרו ב-1939 ותוארו בה 2 מינים: Gazellospira gromovae ו-Gazellospira torticornis שבמקור השתייך לסוג צבי (Gazella). המאובנים התגלו בצרפת, גרמניה, יוון, ספרד, הונגריה, רוסיה, טורקיה ובטג'יקיסטן. לגזלוספירה היו קרניים גבוהות ומסולסלות המרוחקות אחת מהשנייה והיא הייתה קרובתה של האנטילופה ההודית המודרנית מהודו ושל האנטילופה הנכחדת Antilospira שחיה בפליוקן. היא הגיעה לאורך 1.8 מטר, לגובה 1.3 מטר ולמשקל 120 ק"ג בממוצע. השיניים הטוחנות היו מעט גבוהות ובעלות כתרים גבוהים והמלתעות היו קטנות יותר. לאנטילופה היו שרירי רגליים חזקים והיא הייתה אצנית בדומה לקרובתה החיה. היא התקיימה באזורים הנוחים יחסית באירופה של הפליסטוקן וחיה במישורים וגדות היערות בעדרים שעזרו לה להתגונן מטורפיה כמו השנחרבים, כלביים וצבועיים וכן מאדם הקדמון שאולי תרם להכחדתה. מדיה וקבצים בנושא גזלוספירה בוויקישיתוף גזלוספירה, באתר GBIF (באנגלית)
יחסי אוסטריה–סין

יחסי אוסטריה–סין, הם היחסים הבינלאומיים המתנהלים בין אוסטריה והרפובליקה העממית של סין. הסחר הראשון של אוסטריה עם סין החל בשנת 1781. בשנת 1869 האימפריה האוסטרו-הונגרית ושושלת צ'ינג חתמו על חוזה וכוננו יחסים דיפלומטיים באופן רשמי בשנת 1871. בשנת 1881 שושלת צ'ינג החלה לשלוח שגרירים לאימפריה האוסטרו-הונגרית, והאימפריה האוסטרו-הונגרית הקימה שגרירות בבייג'ינג בשנת 1896. במהלך מרד הבוקסרים שלחה האימפריה האוסטרו-הונגרית כוחות, כחלק מהכוח הרב לאומי שנשלח על מנת לדכא את המרד. האימפריה האוסטרו-הונגרית הכירה ברפובליקה של סין ב-6 באוקטובר 1913, אולם במהלך מלחמת העולם הראשונה הייתה האימפריה האוסטרו-הונגרית חלק ממעצמות המרכז, בעוד הרפובליקה הסינית הצטרפה בשנת 1917 למדינות ההסכמה, וניתקה את היחסים הדיפלומטיים עם אוסטריה עד להקמת הרפובליקה האוסטרית הראשונה בשנת 1920. בשנת 1938 סיפחה גרמניה הנאצית את אוסטריה, ורפובליקת סין ואוסטריה ניתקו שוב את היחסים הדיפלומטיים. במהלך מלחמת העולם השנייה הייתה אוסטריה חלק מגרמניה הנאצית, שהייתה חלק ממדינות הציר, בעוד סין לחמה לצד בעלות הברית, אם כי היא לחמה בעיקר נגד האימפריה היפנית, כחלק ממלחמת סין–יפן השנייה. אחרי הקמת הרפובליקה העממית של סין בשנת 1949, נסגרה צירות אוסטריה בסין, ובשנה שלאחר מכן נסגרה גם שגרירות הרפובליקה של סין באוסטריה. שתי המדינות כוננו יחסים דיפלומטיים ב-21 במאי 1971. ב-29 באוגוסט 2013, משרד החוץ האוסטרי הצהיר כי ממשלת אוסטריה מייחסת חשיבות רבה להרחבת היחסים הידידותיים והשיתופיים עם סין, דבקה במדיניות סין אחת ומכירה בטיבט כחלק מסין. אוסטריה אינה תומכת בשום מעשה בדלני המבקש עצמאות בטיבט ומערער את שלמותה הטריטוריאלית של סין. שיתוף הפעולה העסקי בין המדינות המשיך להעמיק, עם ההצלחה הראשונית של מפעלים סיניים בביסוס נוכחותם באוסטריה. ב-13 בנובמבר העניקה ממשלת מדינת אוסטריה עילית את עיטור מסדר הזהב לגנג רוגאנג, יו"ר המועצה המפקחת על רכיבים עתידיים מורכבים עתידיים (FACC‏; 91.25% ממניותיה מוחזקות על ידי הצד הסיני) וסגן נשיא תאגיד תעופה תעופה של סין, להכיר בתרומתו הבולטת להתפתחות הכלכלית של מדינת אוסטריה עילית ושיתוף פעולה עסקי סין-אוסטריה. זו הפעם הראשונה שהפרס הזה ניתן ללא-אוסטרי ב-30 שנות ההיסטוריה שלו. אוסטריה היא יעד מועדף עבור התיירים הסינים, אשר כמעט מיליון מהם ביקרו באוסטריה בשנת 2019, והצפי הוא להכפלת התיירות עד לשנת 2025. אוסטריה מחזיקה בסין שגרירות בבייג'ינג ו-3 קונסוליות בצ'נגדו, גואנגג'ואו ושנגחאי. מאידך, סין מחזיקה באוסטריה שגרירות בווינה בלבד. מדיה וקבצים בנושא יחסי אוסטריה–סין בוויקישיתוף יחסי אוסטריה–סין באתר משרד החוץ הסיני סקירה של יחסי סין-אוסטריה בשנת 2019 באתר chinadaily אתר על יחסי מדינות